স্টাফ রিপোর্টার ॥ এবার দিনে দুপুরেই রাস্তার গাছ কেটে নিয়ে যাচ্ছে দুর্বৃত্তরা। বন বিভাগের বিশেষ টহল বাহিনী, পুলিশ, উপজেলা প্রশাসনের কড়া নজরধারী থাকার পরও প্রকাশ্যে কেটে নেয়া হচ্ছে মুল্যবান গাছ। এ নিয়ে সাধারন মানুষের মাঝে ক্ষোভ দেখা দিয়েছে। এলাকাবাসীরা জানান, গতকাল সকালে চুনারুঘাট থেকে একদল মুখ চেনা গাছ চোর চুনারুঘাট-বাল্লা সড়কের রানীর কোর্ট বাজারের কাছে ৪টি তাল গাছ কেটে পাচারের উদ্দেশ্যে স্তুপ করে রাখে। এ নিয়ে স্থানীয় কয়েকজন বাসিন্দা চোরদেরকে গাছ কাটতে বারন করে কিন্তু ওই চোরেরা প্রশাসনের অনুমতি নিয়েই গাছ কাটা হচ্ছে বলে জানায়। এ সময় নিরীহ বাসিন্দারা কোন প্রতিবাদ না করে ঘটনাস্থল ত্যাগ করে। পরে স্থানীয় এক যুবক বিষয়টি উপজেলা নির্বাহী কর্মকর্তার নজরে আনলে নির্বাহী অফিসার মোহাম্মদ মাশহুদুল কবীর ...